Nóg SAUK-raadslede bedankPresident Jacob Zuma het nog ses bedankingsbriewe van SAUK-raadslede ontvang. Dit volg skaars ŉ week na die gesamentlike bedankingsbrief van die voorsitter van die SAUK-raad, Ben Ngubane, en sy adjunk, Thami ka Plaatjie. Die presidensie het Maandag gesê die president het die bedankings van Lumko Mtimde, John Danana, Cedric Gina, Desmond Golding, adv. Cawe Mahlati en Noluthando Gosa ontvang en goedgekeur. Daar is nou slegs drie persone op die raad oor. Die president het die personeel bedank vir hul bydrae terwyl hulle op die raad gedien het. Zuma het Dina Pule, die minister van kommunikasie, opdrag gegee om die vakante poste in die raad te vul.